ഗീതിക സ്കൂളിൽ പഠിക്കുന്ന സമയത്തേ ഓട്ട മത്സരങ്ങളിൽ പങ്കെടുത്തിരുന്നു. മികച്ച പഠനാർത്ഥം കുടുംബം അഗ്രോഹയിൽ നിന്ന് ഹിസാറിലേക്ക് താമസം മാറ്റിയതാണ് ഗീതികയുടെ ജീവിതത്തിൽ വഴിത്തിരിവായത്. അത്‌ലറ്റിക്സിൽ പരിശീലനം ലക്ഷ്യമാക്കി മഹാബിർ സ്റ്റേഡിയത്തിൽ പോയ ഗീതികക്ക് അവിടെ ഒരു നല്ല കോച്ചിനെ കണ്ടെത്താനായില്ല. ഇതിനിടക്ക് സമീപത്തുള്ള ഗുസ്തി പരിശീലന കേന്ദ്രത്തിൽ നിന്നുള്ള നിരന്തരമായ ഒച്ച ഗീതിക കേൾക്കാനിടയായി. തേടിച്ചെന്ന ഗീതിക അവിടെ പരിശീലിക്കുന്ന പെൺകുട്ടികളെ കണ്ടപ്പോൾ തനിക്കും പരിശീലിക്കണം എന്ന മോഹമുദിച്ചു. 1998 ഒക്റ്റോബറിൽ അത്‌ലറ്റിക്സ് വിട്ട് ഗുസ്തി തന്റെ തിരഞ്ഞെടുത്ത ഇനമാക്കി. വെറും 4 മാസത്തിനുള്ളിൽ ഹരിയാനയെ പ്രതിനിധീകരിച്ച് 1999 ദേശിയ ഗെയിംസിൽ പങ്കെടുക്കാനായി, നാലാം സ്ഥാനത്തും എത്തു. 

2001 ദേശീയ ചാമ്പ്യൻഷിപ്പിൽ ഏറ്റവും പ്രായം കുറഞ്ഞ സ്വർണ്ണമെഡൽ ജേതാവായി. സബ് ജൂനിയർ, ജൂനിയർ, സീനിയർ വിഭാഗങ്ങളിൽ മത്സരിച്ച് അഭൂതപൂർവ്വമായ റെക്കോർഡ് നേട്ടം കൈവരിച്ചു. 


കായിക ജീവിതം
അന്തർദ്ദേശീയം
ജീവിതരേഖ
2000